stanford-oval/wikipedia huggingface dataset:
Matka-Kaleva
Incoming toiminta

Incoming on Suomeen tuleville matkustajille ja ryhmille Suomen turistipalveluiden myymistä. Incoming kehittyi yksittäisten ulkomaisten matkustajien hoitamisesta laajaksi yksittäis-, ryhmä- tai kongressimatkustukseksi. Kotimaan kongressien operointiin hankittiin Congra-kongressipalveluohjelma. Incoming-osasto toimi läheisesti ulkomaisten matkatoimistojen kanssa. Matka-Kaleva incoming- ja ryhmäosaston kumppaneita eri vuosina olivat mm: Euromic,  Pacific Asia Travel Association (PATA), Common Market Travel Association (CMT), Internet INC Amerikkaisen Mauritz matkatoimiston luoma incoming-agenttien yhteenliittymä ja COTAL. Friendly Finland Tours eli Suomi-pooli perustettiin 1973.  Friendly Finland Tours olivat yksittäisturistille tarkoitettuja taattujen lähtöjen matkoja Suomessa lentäen, junalla ja bussilla sekä keskitetty hotellihuoneiden varaus kaikille Suomeen tuleville matkustajille. Poolin jäsenet markkinoivat tuotetta omissa esitteissään. Incoming-toiminnan kannattavuus laski 1980-luvun lopussa ja Skandinavian Express Ab osti 1991 tämän liiketoiminnan.
Incoming toiminta > Incoming-osaston huippusuoritus

Syyskuussa 1983 Matka-Kalevan incoming-osasto teki uskomattoman palvelusuorituksen. Ford Motor Company oli tilannut kaksi incentive-ryhmämatkaa á 320 henkilöä Finnairin Pohjois-Amerikan piiriltä Leningradiin. Korealaisen matkustajakoneen tultua alasammutuksi torstaina 1. syyskuuta Fordin johto halusi vaihtaa matkakohteen. Matka-Kaleva sai lauantaina 3. syyskuuta puhelimitse tilauksen ja puhelun aikana piti antaa Suomessa tapahtuvien maajärjestelyiden hinta molemmille ryhmille. Ensimmäinen ryhmä oli tulossa keskiviikkona 7. syyskuuta. Eeva-Liisa Hannukainen ja Antero Santala pystyivät kahdessa vuorokaudessa rakentamaan täydellisen ohjelman opastuksineen. Vieraat vietiin erikoisjunalla Turkuun, jossa oli gaalaillallinen Turun linnassa. Ohjelmaan kuuluivat myös tilauslennot Rovaniemelle ja ohjelma Helsingissä. Koko paketti majoituksineen, ruokailuineen ja kiertoajeluinen oli ensimmäisen ryhmän saapumispäivänä kunnossa, ja järjestelyt toimivat hienosti.
Tytäryhtiöt > Euroopan Retket Oy

Matkatoimisto Kaleva Oy rekisteröi 1962 nimiinsä pöytälaatikkofirmaksi Euroopan Retket Oy - Europa Resor Ab, jotta kilpailijat eivät voisi sitä nimeä käyttää. Aktiiviseen käyttöön Euroopan Retket Oy otettiin 1991 kun se oli muutamia oli vuosia Viron lentoyhtiön Estonian Airin pääedustaja Suomessa sekä Puolan lentoyhtiön LOTin lipputoimistona Helsinki-Vantaan lentoasemalla.
Tytäryhtiöt > Reisibüroo K

Matkatoimisto Kaleva osti osuuden vuonna 1992 Baltlink Reisibürosta Tallinnasta. Nimeä Kaleva ei silloin saatu rekisteröidyksi Virossa ja matkatoimiston nimeksi tuli Reisibüro K. Myyntitoimisto perustettiin  Hotelli Viruun. Matka-Kaleva omisti 1993 jo 56 % Reisibüroo K:n osakkeista ja hankki koko osakekannan 1996.
Merkittäviä yhteistyö- ja asiakastilaisuuksia

1965 Hopeinen ”Matka-Kalevan malja” 21 urheiluseuralle kiertopalkinnoksi.
1979–1984 Matka-Kaleva myönsi 15 000 markan suuruisen vientimatkustusstipendin tasavallan presidentin vientipalkinnon saaneille yritykselle.
1980 huhtikuussa Matka-Kaleva kutsui kansainvälisen Up with People -lauluryhmän Suomeen ja jakoi 6000 asiakkaalle pääsylippuja konsertteihin Helsingissä, Tampereella, Turussa ja Lahdessa.
1985 Matkatoimisto Kaleva Oy 50 vuotta.  Pääjuhla Finlandiatalossa ja päivällisristeily GTS Finnjetillä.
1989 Matka-Kaleva oli Union Bank of Finland projektissa mukana.
1995 Matka-Kaleva Oy 60 vuotta, marraskuussa pääjuhla Kaivohuoneella ja asiakassihteereille risteily Tallinnaan.
1996 Kevätinfossa oli 1300 asiakasta kolmena eri iltana Aleksanterin teatterissa ja juhlaesityksenä oli kaikkina iltoina Giacomo Puccinin ooppera La bohème.
2000 Neljä asiakaskoulutusristeilyä Turusta Tukholmaan M/S Silja Europalla. Maarianhamina- Turku välillä esitettiin Matka-Kalevan tuottama Giacomo Puccinin ooppera Le Villi Suomen ensiesityksenä. Giacomo Puccinin pojantytär Simonetta Puccini oli laivalla kunniavieraana.
Tunnustuksia

1979 Hollannin kuninkaallinen lentoyhtiö KLM ja Hollannin turistitoimiston Dutch Silver Shoe.
1986 Finnairin myöntämä matkailun Oskarinen .
1986 Conferences & Exhibitions (CEI) lehden Awards of Excellence.
1988 American Society of Travel Agents (ASTA) jäsenyys 25 year club’issa .
Matka-Kalevan jäsenyydet

1936 Suomen Matkat -yhdistys
1940 Suomen Matkatoimistoyhdistys (SMY) / perustajajäsen
1954 Yksityisyrittäjäin Liitto ry
1954 Suomen Ulkomaankauppaliitto
1948 International Air Transport Association (IATA) hyväksytty matkatoimisto.
1992 Eesti Turismifirmade Liit (ETFL)
1993 Suomen Matkatoimistoalan liitto (SMAL) ry / perustajajäsen
19xx Helsinki Finland Congress Bureau
Matka-Kalevan ostamat yritykset

1960 Kouvolan Matkapalvelu Oy (Kouvolaan avattiin toimisto)
1964 Tampereen Matkatoimisto - Turistimatkat Oy, Tampere (Osa Tampereen toimistoa)
1965 Matkatoimisto STA Oy (Kaupassa saatiin toimistot Joensuuhun, Jyväskylään ja Kotkaan)
1970 Lahden Matkakeskus. (Lahden toinmisto)
1982 Turunmaan matkailupalvelu/Åbolands Turisttjänst (Avattiin Paraisten toimisto) .
1986 LL Tourist Service Oy Loviisan toimisto.
1993 Porvoon Matkapalvelu Ky sekä Suomen Matkatoimiston Porvoon toimiston liiketoiminta.
1993 Reisibüro K Tallinna.
1998 Travek Oy Matkatoimisto (Kaupassa saatiin toimisto Hankoon).
Liikevaihto, henkilökunta ja myyntitoimistot > Matka-Kalevan pääkonttorit Helsingissä

Mannerheimintie 5 (1935–1962
Snellmanninkatu 13 (1962–1969)
Rauhankatu 13 (1969–1977
Opastinsilta 8 (1977–1983)
Lönnrotinkatu 5 (1983–1993)
Pasilankatu 2 (1993–2001)
Liikevaihto, henkilökunta ja myyntitoimistot > Asioimistot

Matka-Kalevalla oli eri aikoina kymmenen yritystä tai henkilöitä, jotka toimivat asioimistoina. Kouvolan Matkapalvelu ja Tampereella Matkatoimisto Sampo sekä Turistimatkat ostettiin ja muutettiin Matka-Kaleva-myyntitoimistoiksi. Lahden perustettuun toimistoon sulautettiin Turistimatkat Lahti. Vaatimattoman ostovolyymin takia lopetettiin asioimistot:  Lauri Koski Vammala, Kunnallislehtien Kirjapaino Oy Pieksämäki, Siiri Hurri Kotka, Hotelli Koillispohja Kuusamo, Bo Swanljung Oy Raahe ja Andelslaget Kimito Busstation Kemiö.
Logot

Matkatoimisto Kaleva 1935
Matkatoimisto Kaleva 1965
Matkatoimisto Kaleva 1966
Matkatoimisto Kaleva 1969
Matkatoimisto Kaleva 1983
Matka-Kaleva 1984
Matka-Kaleva 1985
Matka-Kaleva 1988
Matka-Kaleva 1997
Matkatoimisto Kalevan osakekirja
Mannerheimintien toimisto
Asiakaslehti Matkakärpänen
Matka-Palace
Matka-Kalevan ensimmäinen maailmanympäri lentolippuvihko
Aero SAS -valmismatkaesite
Hotelli Intourist, Moskova
Kamratsfestenin jälkeen lähetetty erikoislehti
Conferences & Exhibitions Internatuonal award
Koulutusristeily esite v. 2000
Toimitusjohtaja Arno Mattsson ja Oskarinen
Leif Librand

| Leif Librand> Henkilötiedot |
| --- | --- |
Koko nimi:  Leif Egon Librand
Syntynyt: 27. syyskuuta 1941 (ikä 83) Svängsta, Karlshamn, Ruotsi
Uran tiedot
Lempinimi:  Libbe
Laji:  400 m, 400 m aitajuoksu
Seura:  IK Vikingen, Göteborg
Saavutukset
Ennätykset:  400 m: 48,5   800 m: 1.53,2   400 m aidat: 51,5   Pituushyppy: 6,90 cm (1957)
 Tietolaatikko päivitetty 7. heinäkuuta 2024 
Leif Egon Librand (s. 27.  syyskuuta 1941 Svängsta, Karlshamn, Ruotsi) on entinen ruotsalainen pikajuoksija, joka kilpaili 400 metrillä sekä 400 metrin aitajuoksussa. Näistä 400 metrin aitajuoksu oli hänen päämatkansa. Hänen urheiluvuotensa ajoittuvat 1960-luvulle.
Ura

Leif Librand siirtyi yleisurheilussa 400 metrin aitajuoksijaksi vuonna 1958. Hän vietti vuosina 1958-1960 kaksi High school-vuotta Yhdysvaltain Kaliforniassa. Sen jälkeen hän plasi kotiseudulleen Göteborgiin jatkaen yleisurheilu-uraansa. Hän edusti Ruotsia nuorten PM-kisoissa vuonna 1960 ottaen voiton 400 metrin aitajuoksussa. Vuonna 1961 hän voitti ensimmäisen Ruotsin mestaruutensa yllättäen matkaa aiemmin hallinneen Per-Ove Trollsåsin. Sen jälkeen Librand panosti yleisurheiluun viiden vuoden ajan saavuttaen olympiavuonna 1964 ajan 51,5. Tällä perusteella hänet olisi valittu Tokion olympialaisiin, mutta sairastuminen esti olympiamatkan. Ainoa kansainvälinen suurkilpailu oli vuoden 1966 EM-kisat Budapestissä, joissa hän jäi alkuerään. Hän voitti Ruotsin mestaruuden 400 metrin aidoissa kaikkiaan kuusi kertaa eli vuosina 1961, 1963-1967.
Saman aikakauden kovia kilpakumppaneita oli Ruotsin Trollsåsin lisäksi Bertil Vistam sekä Suomessa Jussi Rintamäki ja Jaakko Tuominen. Suomi-Ruotsi -maaotteluihin Librand osallistui kaikkiaan viisi kertaa. Hän voitti vuonna 1967 ajalla 51,6. Hän oli aiempina vuosina saavuttanut maaottelussa kerran kakkostilan ja kaksi kertaa kolmostilan.
Librandin urheilu-ura päättyi 1960-luvun lopulla. Hänen tarkoitukena oli panostaa vuoden 1968 Meksikon olympialaisiin, mutta terveysongelmat päättivät hänen uransa. Sen jälkeen hän keskittyi liikuntaopettajakoulutuksensa jälkeen hammaslääkäriopintoihin vuosina 1971-1976.
Urheilu-uran jälkeinen aika

Leif Librand nimettiin vuonna 1965 Ruotsin yleisurheilijoiden Hall of Fameen eli Stora Grabbariksi numerolla 233. Työuransa jälkeen 2000-luvulla hän on ollut aktiivi Stora Grabbarna-yhdistyksen toimija.
Kokokasvisruokavalio

Kokokasvisruokavalioon sopivia raaka-aineita on tavallisesti hyvin saatavilla
Kokokasvisruokavalio tarkoittaa ruokavaliota, joka koostuu pääasiassa kokojyväviljoista, vihanneksista, hedelmistä, pähkinöistä ja siemenistä samalla kun se välttää tai minimoi eläinperäiset ja pitkälle jalostetut ruoat mukaan lukien lisätyn rasvan. Joukko tutkijoita on arvioinut vähärasvaisen kokokasvisruokavalion terveyden kannalta parhaaksi ruokavalioksi .
Muut nimitykset ja variaatiot

Englanninkielinen maailma tuntee kokokasvisruokavalion nimellä Whole-Food Plant-Based diet, lyhennettynä WFPB  tai WFPBD. Suomessa siitä on alettu käyttää lyhennettä KoKaRu .
Kokokasvisruokavalio on tavallisesti monimuotoinen ja sisältää runsaasti erilaisia kasviksia, hedelmiä, marjoja, vihanneksia, pähkinöitä, siemeniä, kokojyväviljoja, palkokasveja (herneet, pavut ja linssit) ja muita kasvipohjaisia proteiininlähteitä (kuten tofu, tempeh, kvinoa). KoKaRu:ssa eläinperäisten elintarvikkeiden, kuten  lihan, kalan, munien ja maitotuotteiden käyttöä vältetään tai rajoitetaan.
Sanalla ”kasvipohjainen ruokavalio” saatetaan tarkoittaa kokokasvisruokaan painottuvaa ruokavaliota, mutta sitä saatetaan käyttää myös yleisnimenä muille kasvisten ja hedelmien tärkeyttä korostaville ruokavaliolle. Kokokasvisruokavalio on pelkkää kasvipohjaista ruokavaliota tarkempi ilmaus huomioidessaan ruokien prosessoinnin. KoKaRu:ssa suositaan ruokia niiden vähän prosessoidussa muodossa.
Kokokasvisruokavalio voi sisältää erilaisia variaatioita, kuten (terveellisesti koostetun) vegaanisen ruokavalion, joka sulkee pois kaikki eläinperäiset elintarvikkeet, mutta jotkut kokokasvisruokavaliota noudattavat saattavat myös käyttää satunnaisesti tai rajoitetusti eläinperäisiä elintarvikkeita, esimerkiksi kalaa.
Terveysvaikutukset

Kasvisruokavaliot yleisesti on todettu terveyttä edistäviksi ja tasapainoisesti koostettuina erityisryhmillekin sopiviksi  . Kasvisruokavalio on mahdollista koostaa myös epäterveellisesti (mm. sokeroidut juomat, pitkälle prosessoidut viljatuotteet, ranskanperunat), mutta terveyshyödyt näyttävät liittyvän erityisesti terveellisesti koostettuun kasvisruokavalioon .
Kokokasvisruokavalio on saanut runsaasti huomiota terveys- ja ympäristösyistä. Aiheesta on kirjoitettu myös Suomen Lääkärilehden sivuilla . Kokokasvisruokavalioon liitetään tutkimuksissa useita terveyshyötyjä .  Yhdistettynä muuhun elintapahoitoon nimenomaan kokokasvisruokavaliolla on osoitettu tehoa sepelvaltimotaudin , Alzheimerin taudin , ja nivelrikon hoidossa   sekä painonhallinnassa .
Tyypin 2 diabetes on aiheellista mainita erikseen, koska päivittynyt diabeteksen Käypä hoito -suositus  kannustaa pyrkimään remissioon kokonaisvaltaisen elintapahoidon ja intensiivisen painonhallinnan avulla. Vuonna 2022 julkaistu asiantuntijasuositus totesi ruokavalion olevan tyypin 2 diabeteksen remissioon tähtäävänä hoitona tehokkain silloin, kun se korostaa kokokasvisruokaa ja lihan ja muiden eläinperäisten ruokien välttämistä . Tämä suosituksen pääviesti sai tukea vuonna 2024 julkaistusta tutkimuksesta , jossa HbA1c -laskut olivat 16-22 mmol/mol elintapahoitoryhmässä ja osa tutkittavista saavutti diabeteksen remission. Kokokasvisruokavalio mainitaan myös Diabetesta sairastavan oikeuksien julistuksessa  .
Ilmasto- ja ympäristövaikutukset

On arvioitu, että jopa 34% kaikista maailman  kasvihuonekaasujen päästöistä liittyy globaaliin ruoan tuotantoon. Vuoden 2023 alussa julkaistu tutkimus vertaili viiden erilaisen ruokavalion ympäristövaikutuksia indikaattoreinaan maa- ja vesivarojen käyttö sekä kasvihuonekaasupäästöt. Kasvisruokavalioilla oli sekaruokavalioita pienemmät ympäristövaikutukset, ja vegaaninen ruokavalio pärjäsi parhaiten suhteessa jokaiseen kolmeen indikaattoriin. Tutkijat suosittavat siirtymää kohti kasvisvoittoisempia ruokavalioita ja punaisen lihan ja mahdollisesti meijerituotteiden kulutuksen vähentämistä.
Toinen vuonna 2023 julkaistu tutkimus vertasi Välimeren ruokavalion ja vegaanisen ruokavalion ympäristövaikutuksia. Nämä molemmat tunnetaan kasvisvoittoisina, ja tutkitussa Välimeren ruokavaliossa eläintuotteiden määrä oli vähäinen (vain 10,6% ruokavalion kaikista kaloreista). Tässä LCA- eli elinkaarianalyysissa vegaanisen ruokavalion ympäristövaikutus oli 43,88% pienempi kuin Välimeren ruokavalion vaikutus.
Kasvisten käytön suosiminen ja eläinperäisten tuotteiden minimointi pienentää ruoantuotantoon liittyviä ympäristövaikutuksia vähentämällä maa- ja vesivarojen käyttöä sekä kasvihuonekaasujen päästöjä . 
Kokokasvisruokavalio voi siten olla terveellinen vaihtoehto myös ympäristön kannalta .
Kokokasvisruokavalion koostaminen tasapainoisesti vaatii ruokavalion huolellista suunnittelua.
Vegaanisesti kokokasvisruokavaliota toteuttavien tulee käyttää ravintolisänä B12-vitamiinia, D-vitamiinia ja jodia   .
Seth Paintsil

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 20. huhtikuuta 1995 (ikä 29)
Pelipaikka: laitahyökkääjä
Pituus: 167 cm
Paino: 66 kg
Seura
Seura:  Admira Wacker
Junioriseurat
:  BA Stars
Seurat
| Vuodet | Seura | O | (M) |
| 2013-2015 |  BA Stars | - | (-) |
| 2015-2018 |  FF Jaro | 67 | (15) |
| 2015-2017 | →  JBK (laina) | 8 | (5) |
| 2018- |  Admira Wacker | 8 | (2) |
| 2019- |  Admira Wacker II | 1 | (2) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2019.
Seth Paintsil (s. 20. huhtikuuta 1995) on ghanalainen jalkapalloilija, joka edustaa Itävallan Bundesliigassa pelaavaa Admira Wackeria. Pelipaikaltaan Paintsil on laitahyökkääjä.
Paintsil aloitti uransa Ghanan valioliigan BA Starsissa, jota hän edusti vuoteen 2015 asti. Maaliskuussa 2015 Paintsil tuli testiin Suomen Veikkausliigan FF Jaroon, jonka kanssa hän lopulta teki 1+2-vuotisen sopimuksen saman vuoden toukokuussa. Debyyttinsä Veikkausliigassa Paintsil teki toukokuussa 2015 Rovaniemen Palloseuraa vastaan. Paintsil pelasi Jaron paidassa kaudella 2015 kaikkiaan 18 ottelua. Hän jatkoi pelaajauraansa Jarossa Ykköseen putoamisen jälkeenkin. Pantsilin kautta 2016 leimasi loukkaantuminen kauden alkuvaiheessa, jonka vuoksi kausi jatkui hänellä vasta syyskesällä 2016. Pantsil jatkoi kaudella 2017 uraansa Ykkösessä pelanneessa Jarossa.
Paintsilin ura Jarossa päättyi elokuussa 2018, jolloin hän siirtyi Itävallan Bundesliigassa pelaavan wieniläisen Admira Wackerin riveihin.
Mölltorp

| Mölltorp |
| --- | --- |
 Mölltorpin kirkko
 Mölltorp
 Koordinaatit: 58°29′47″N, 14°24′51″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Karlsborg
Väkiluku (31.12.2023):  1 048
Infobox OKVirheellinen NIMI-arvo: 
Mölltorp on taajama Karlsborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 048 asukasta vuonna 2023.
Tunnettuja henkilöitä

Anki Lidén (s. 1947), näyttelijä
Aiheesta muualla

Kuvia tai muita tiedostoja aiheesta Mölltorp Wikimedia Commonsissa
Anki Lidén

| Anki Lidén> Henkilötiedot |
| --- | --- |
Koko nimi:  Anna Catarina Lidén
Syntynyt: 5. huhtikuuta 1947 (ikä 77)
Ammatti:  näyttelijä
Puoliso:  Klas Bergling
Lapset:  Tim Bergling (Avicii), David Bergling
Aiheesta muualla
IMDb
Elonet
Anna Catarina Lidén eli Anki Lidén (s. 5. huhtikuuta 1947 Mölltorp, Skaraborgin lääni, Ruotsi) on ruotsalainen näyttelijä.
Elämäkerta

Lidén kävi Malmön teatterikorkeakoulun 1968–1971. Hän on näytellyt televisioteatterissa, radioteatterissa ja Uppsalan kaupunginteatterissa. Hän näytteli Dramatenissa 2007 Helgonlegenderissä.
Lidén sai Guldbaggen parhaasta naissivuroolista elokuvasta Kattona tähtitaivas 2010.
Lidénillä on Tommy Körbergin kanssa poika Anton Körberg. Lidén on ollut vuodesta 1988 naimisissa Klas Berglingin kanssa, ja heidän yhteinen poikansa oli Tim Bergling, musiikkituottajana tunnettu Avicii.
Filmografia

| --- | --- |
 Polare, 1976  Vauvakuume, 1979  Lämna mej inte ensam, 1980  Mies josta tuli miljonääri, 1980  Tyttö riesana, 1982  Fonziegänget, 1982  Mot härliga tider, 1983  Elämäni koirana, 1985  Out on a Limb, 1986  Allrakäraste syster, 1988  Friends, 1988  Ingen kan älska som vi, 1988  The New Adventures of Pippi Longstocking, 1988  Den vite riddaren, 1994  Vinterviken, 1996  Vänner – fiender, 1996  Svenska hjältar, 1997  Födelsedagen, 2000  Martin Beck – viimeinen todistaja, 2002  Familjen, 2002  Skenäktenskap, 2002  Taivaanranta, 2002  Ett pinnhål ner, 2004  Innan frosten, 2005  Pretty Nasty, 2006  Viides nainen, 2002  Irene Huss – Tatuerad torso, 2007  Glasdjävulen, 2008  Guldkalven, 2008 :  Irene Huss – Den krossade tanghästen, 2008  Irene Huss – Eldsdansen, 2008  Irene Huss – nattrond, 2008  Irene Huss – nattrond, 2008  Janna & Liv, 2008  Vallanvaihto, 2008  A Rational Solution, 2009  Kattona tähtitaivas, 2009  Oskar, Oskar, 2009  Murha Sandhamnissa: I de lugnaste vatten, 2010  Irene Huss – den som vakar i mörkret, 2011  Irene Huss – Det lömska nätet, 2011  Irene Huss – Pienikasvoinen mies, 2011  Irene Huss – I skydd av skuggorna, 2011  Irene Huss – Jagat vittne, 2011  Irene Huss – tystnadens cirkel, 2011  Stockholm East, 2011  Camilla Läckberg: Kuolema saapuu Fjällbackaan, 2012  Life, Lust & Longing, 2012  Murha Sandhamnissa – den innersta kretsen, 2012  Bäst före, 2013  Love and Lemons, 2013  Murha Sandhamnissa – i grunden utan skuld, 2013  Hot Nasty Teen, 2014  Murha Sandhamnissa – i natt är du död, 2014  Murha Sandhamnissa – i stundens hetta, 2015  Room 213, 2017  God Is Silent, 2018
Santa Barbara

Santa Bárbara tai Santa Barbara voi tarkoittaa:
Maantiede > Australia

Santa Barbara, Queensland
Maantiede > Brasilia

Santa Bárbara, Bahia
Santa Bárbara, Goiás
Santa Bárbara, Minas Gerais
Santa Bárbara d'Oeste, São Paulo
Maantiede > Chile

Santa Bárbara
Maantiede > Costa Rica

Santa Bárbara, Heredian provinssi
Santa Bárbaran kantoni
Maantiede > Dominikaaninen tasavalta

Santa Bárbara de Samaná
Maantiede > Espanja

Santa Bàrbara, Montsià
Maantiede > Filippiinit

Santa Barbara, Iloilo
Santa Barbara, Pangasinan
Maantiede > Guatemala

Santa Bárbara, Huehuetenango
Santa Bárbara, Suchitepéquez
Maantiede > Honduras

Santa Bárbara, Santa Bárbaran departementti
Santa Bárbaran departementti
Maantiede > Kap Verde

Santa Bárbara, seurakunta Bravan saarella
Maantiede > Kolumbia

Santa Barbara, kunta Antioquian maakunnassa
Santa Barbara, kunta Nariñon maakunnassa
Santa Barbara de Pinto, kunta Magdalenan maakunnassa
Maantiede > Meksiko

Santa Bárbara, Chihuahua
Santa Bárbara, Durango
Santa Bárbara, Guanajuato
Santa Bárbara, Jalisco
Santa Bárbara, México
Santa Bárbara, Michoacán
Santa Bárbara, Querétaro
Santa Bárbara, Tamaulipas
Santa Bárbara, Tlaxcala
Maantiede > Portugali

Serra de Santa Barbara, vuorijono Azoreilla
Santa Bárbara, seurakunta Azoreilla
Santa Bárbara, seurakunta Lourinhãssa
Santa Bárbara, seurakunta Ponta Delgadassa
Santa Bárbara, seurakunta Ribeira Grandessa
Santa Bárbara, seurakunta Vila do Portossa
Santa Bárbara de Padrões, seurakunta Castro Verdessä
Maantiede > Venezuela

Santa Bárbara, Barinas
Santa Bárbara, Monagas
Maantiede > Yhdysvallat

Santa Barbara, kaupunki Kaliforniassa
Santa Barbaran piirikunta, kalifornialainen piirikunta
Kalifornian yliopisto Santa Barbarassa, Kalifornian yliopistojärjestelmän kampus
Mission Santa Barbara
Santa Barbaran eläintarha
Santa Barbara Island
Santa Barbaran sinfoniaorkesteri
Muuta

Santa Barbara, television saippuasarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Santa Barbara”, voi hakea sivunnimihaulla, laajalla sivunnimihaulla tai tekstihaulla.
Touchdown

Touchdown. Erotuomari nostaa kätensä ylös maalisuorituksen merkiksi
Touchdown on amerikkalaisessa jalkapallossa maali. Touchdown on kuusi pistettä, ja se syntyy, kun hyökkääjä tai puolustaja vie pallon vastustajan maalialueelle. Touchdownin jälkeen joukkue yrittää joko yhden tai kahden pisteen lisäyritystä. Sana ”Touchdown” tulee alkuperäisestä säännöstä, jonka mukaan pelaajan oli kosketettava pallolla maata maalialueen sisällä tehdäkseen maalin. Nykyään maaliin riittää, että pelaaja on pallo hallussaan vastustajan maali-alueen sisällä.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen amerikkalaisen jalkapallon liitto (Arkistoitu – Internet Archive)
Touchdown.fi, lajin suomalainen internetyhteisö (Arkistoitu – Internet Archive)
Kielimaisema

Kielimaisema on kielitieteen, eritoten sosiolingivistiikan, tarkastelema ilmiö, jolla viitataan kielten konkreettisiin ilmentymiin ympäristössä ja maisemassa. Alan tutkimus tarkastelee kielen ja yhteiskunnan suhdetta. Kielimaisemaan kuuluvat esimerkiksi erilaiset kyltit ja julkisivut. Kielillä on yhteisössä sekä viestinnällinen, tiedottava että symbolinen tarkoitus. Esimerkiksi opasteet välittävät tietoa, kun taas eri kielten näkyvyys maisemassa heijastaa vallan ja politiikan rakenteita. Kielimaiseman tutkimusta toteutetaan usein kaupunkiympäristöissä, joissa erilaista aineistoa on helposti saatavilla.
Kolmikielinen rajakyltti valtatiellä 21 Kilpisjärvellä. Yllä suomea, keskellä ruotsia (ja englantia). Alin sana, SUOPMA, on pohjoissaamea.
Kaksikielisiä tienviittoja, joissa teksti on ruotsiksi ja älvdalskan kielimuodolla.
Kielimaisema on käsitteenä suhteellisen uusi. Englanninkielisen käsitteen linguistic landscape määrittelivät Rodrigue Landry ja Richard Bourhis vuonna 1997. Kielimaisemaan kuuluvat esimerkiksi kauppojen näyteikkunoiden tekstit tai linja-autojen mainosteippaukset. Kielimaisemassa voi nähdä yhden tai useita kieliä. Joskus kielimaisemaan lasketaan myös äänimaisema. Kielimaiseman pohjalta tehdään tulkintoja niin havainnoitavan ympäristön virallisesta kielipolitiikasta kuin arjen kielikäytänteistäkin.
Kielimaisemaa tutkittaessa usein huomio kiinnittyy liiketoiminnassa ja mainonnassa käytettyihin kieliin, mutta kielivalintoja voidaan tarkastella myös vaikkapa seinäkirjoituksista tai erilaisista mielipiteitä ilmaisevista tarroista, joita on liimattu esimerkiksi sähkökaappeihin ja kauppakadun rakennusten syöksyputkiin. Myös julkishallinto voi viestiä usealla kielellä.
Kaupallisessa kielimaisemassa englanninkielisiä tekstejä voivat käyttää kansainväliset yritykset, jotka mainostavat aina tai pääasiassa englanniksi riippumatta yrityksen kotimaasta tai kohdemaasta, mutta yhtä hyvin paikalliset yrittäjät, jotka esimerkiksi tavoittelevat kielivalinnallaan kansainvälisyyttä ja menestyksen makua. Englannin kieleen liitetään tutkimusten mukaan usein nykyaikaisuus, edistyksellisyys ja maapalloistuminen.